Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 4. számú melléklet a 34/2008. (XII. 12.) OKM rendelethez
Paragraph Index: 2603

6. Módszertani alapelvek A 6–8 éves gyerekek elsĘsorban érzékszervi tapasztalatszerzés útján szereznek információt és tudást. Értékeket, szabályokat, viselkedési formákat mintakövetés útján sajátítanak el. Gondolkodásuk elsĘsorban képi gondolkodás. Az állatok, a növények, az élettelen természet megismeréséhez ezért a program a vizsgálatokat ajánlja, amelyeknek a tapasztalatait elsĘsorban rajzban rögzítik, illetve szóban fogalmazzák meg a gyerekek. Az ilyen korú gyerekek még elsĘsorban a meséket és a játékokat szeretik. Szívesen hallgatják például a vízcsepp kalandjairól szóló mesét (amelyben persze megfelelĘ formában megjelenhet a víz körforgásának tudományos háttere is). „Csodaként” jelenhet meg elĘttük például a csírázás jelensége, amelynek feltételei ekkor még nem foglalkoztatják Ęket. Az iskoláskor elsĘ éveiben ezért nem a törvényszerĦségek megállapítása, és az odavezetĘ oknyomozó vizsgálódás a cél, hanem maga a tevékenység, amely olyan, mint a jó játék. Az értékszocializációt, a környezet számára kedvezĘ társas magatartást ebben az életszakaszban elsĘsorban tevékenységek révén – például közös szabályalkotással, szimulációs játékokkal –, modellnyújtással lehet elĘsegíteni. 9-12 éves korban azonban a játék és tapasztalatszerzés fokozatosan kibĘvülhet vizsgálatok tudatos megtervezésével és végrehajtásával. A tanulók egyszerĦ vizsgálati módszereket alkalmazhatnak, adatokat gyĦjthetnek. Méréseket végezhetnek. Saját adataikat, vagy másfajta vizsgálatok eredményeit bemutató táblázatokat készíthetnek, grafikonok olvasását gyakorolhatják. Feltételezéseket fogalmazhatnak meg, összefüggéseket ismerhetnek fel. Az életkornak megfelelĘ formában mind a kicsik, mind a nagyobbak tanulásában helyet kaphatnak az alábbi, szemléletformáló szempontok: x Olyan feladatokat adjunk nekik, amelyek alkalmasak arra, hogy megerĘsítsék bennük a természet szeretetét. x Mindig törekedjünk arra, hogy az ökológiai rendszert ne csak az ember, hanem valamennyi érintett élĘlény, illetve élĘközösség nézĘpontjából mutassuk be. x Tegyük világossá számukra, hogy mik azok a döntések, amiket saját életükben meghozhatnak annak érdekében, hogy maguk is hozzájáruljanak a természeti környezet megóvásához (pl. újra-papír és hajtógáz nélküli dezodor használata, takarékos villany- és vízhasználat stb.) Az ismeretszerzés mindkét szintjén jó kereteket a munkának a projektmódszer alkalmazása, amely sokféle – szociális értelemben is fejlesztĘ hatású – tevékenység összefogására alkalmas. Egyúttal jól fejleszti az ember és természet viszonyáról való rendszerszerĦ gondolkodást. Ezért, amikor csak lehetĘség van rá, érdemes a gyerekekkel hosszabb idĘszakokat átfogó projektekben dolgozni. A tanulás eredményességét erĘsen növeli, és egyúttal kiválóan alkalmas az együttmĦködési készség fejlesztésére a kooperatív tanulási technikák használata. A kooperativitás a gyerekek természetes együttmĦködési hajlandóságára, egymás iránti érdeklĘdésére épít, az ebben rejlĘ erĘt használja fel és irányítja. A modulok jelentĘs része ezért ezt a tanulásszervezési módot ajánlja. A csoportos munkaformák további elĘnye, hogy lehetĘséget nyújtanak sokféle spontán, kreatív megnyilvánulásra, a társakkal és a tanárral folytatott folyamatos párbeszéd pedig rendszeres, ösztönzĘ visszacsatolást nyújt a benne résztvevĘ gyerekek számára.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes